নদীয়ায় জাতীয় সড়কে বাইকের ও মোটর ভ্যানের মুখোমুখি সংঘর্ষে আহত দুই স্কুলছাত্রী - Aaj
Home আজ রাজ্য আজ দক্ষিনবঙ্গ নদীয়ায় জাতীয় সড়কে বাইকের ও মোটর ভ্যানের মুখোমুখি সংঘর্ষে আহত দুই...
আহত স্কুলছাত্রী
মলয় দে, আজবাংলা কৃষ্ণনগর :-মোটর ভ্যানের সাথে বাইকের সংঘর্ষে গুরুতর আহত হলো দুই স্কুলছাত্রী সহ এক বাইক আরোহী। ঘটনাটি ঘটেছে আজ বেলা একটা নাগাদ নদীয়ার নাকাশিপাড়া থানার অন্তর্গত মুড়াগাছা ৩৪ নম্বর জাতীয় সড়কে। দুর্ঘটনায় আহত ছাত্রী দের নাম, সাজিরা শেখ(১৪) রুমা খাতুন(১৪) এরা দুজনাই মুড়াগাছা বাসিন্দা এবং মুড়াগাছা উচ্চ বিদ্যালয়ের নবম শ্রেণির ছাত্রী।
ঘটনায় আহত বাইক আরোহীর নাম তাপস শেখ(২২) বাড়ি ধর্মদা বাস স্ট্যান্ড এলাকায়। স্থানীয় সূত্রে জানা যায়, এই দিন দুপুরে আহত ওই দুই ছাত্রী ভটভটি ভান করে বেথুয়া ডহরি ফরেস্ট এর দিকে ঘুরতে যাচ্ছিল। সেই সময় মুড়াগাছা এলাকায় 34 নম্বর জাতীয় সড়কের ওপর বাইকটি নিয়ন্ত্রণ হারিয়ে তাদের ভ্যানে ধাক্কা মারলো দুর্ঘটনাটি ঘটে। স্থানীয় বাসিন্দারা আহতদের প্রথমে বেথুয়াডহরী গ্রামীণ হাসপাতালে নিয়ে যায়। প্রাথমিক চিকিৎসার পর সেখানে তাদের শারীরিক অবস্থার অবনতি ঘটলে উভয়কেই রেফার করা হয় কৃষ্ণনগর শক্তিনগর জেলা হাসপাতালে। বর্তমানে হাসপাতালে চিকিৎসাধীন। খবর পেয়ে নাকাশিপাড়া থানার পুলিশ ঘটনাস্থলে পৌঁছে দুর্ঘটনাগ্রস্ত বাইকটি উদ্ধার করে। যদিও মোটর ভ্যানের চালক পলাতক, তার খোঁজে তদন্ত শুরু করেছে পুলিশ।